**INFORMARE**

 **privind** **prelucrarea datelor cu caracter personal a subiecților din SIA**

**Registrul de stat al controalelor**

***Scopul și temeiul legal de prelucrare a datelor cu caracter personal***

|  |
| --- |
| Datele cu caracter personal se prelucrează exclusiv în măsura în care sînt necesare planificării și efectuării controlului de stat asupra activității de întreprinzător conform *Legii nr.131/2012 privind controlul de stat asupra activității de întreprinzător.*Prelucrarea datelor cu caracter personal în cadrul Registrului se efectuează în conformitate cu prevederile *Legii nr.133/2011* *privind protecția datelor cu caracter personal.* |

|  |  |
| --- | --- |
| ***Participanții și subiecții de date cu caracter personal vizați*** | ***Categoriile de date prelucrate:*** |
| * **statul**, în calitate de proprietar;
* Cancelaria de stat, în calitate de posesor și deținător;
* **Instituția Publică „Serviciul Tehnologia Informației și Securitate Cibernetică”,** în calitate de operator tehnico-tehnologic al Registrului;
* **organele de control indicate** în anexa la Legea 131/2012, în calitate de furnizori, registratori și destinatari;
* **persoanele fizice şi juridice** care practică activitate de întreprinzător, care sînt supuse controlului sau la care s-a efectuat controlul, precum şi **orice persoană care dorește să acceseze şi să vizualizeze datele din Registru**, în limita accesibilității informațiilor din Registru, în calitate de destinatari.
 | * numele, prenumele și patronimicul;
* IDNP (numărul personal de identificare de stat);
* semnătura/semnătura digitală;
* adresa/e-mail;
* profesia/funcția/loc de muncă;
* date din documente aferente controlului.
 |

|  |
| --- |
| **Drepturile subiecților datelor cu caracter personal:** |
| - de a se opune în orice moment, în mod gratuit, din motive întemeiate şi legitime legate de situația sa particulară, ca datele cu caracter personal care îl vizează să facă obiectul unei prelucrări, cu excepția cazurilor în care legea stabilește altfel;- de a se opune în orice moment, în mod gratuit şi fără nici o justificare, ca datele care îl vizează să fie prelucrate pentru prospectare comercială;- de a cere anularea, în totalitate sau parțială, a oricărei decizii individuale care produce efecte juridice asupra drepturilor şi libertăților sale;- de a sesiza instanța de judecată pentru repararea prejudiciilor materiale şi morale, în cazul dacă a suferit un prejudiciu în urma unei prelucrări de date cu caracter personal efectuată ilegal sau căreia i-au fost încălcate drepturile şi interesele garantate de Legea nr.133/2011 privind protecția datelor cu caracter personal. |

**Participanții** la Registru **sînt obligați** să protejeze resursele informaționale incluse în Registru împotriva distrugerii, modificării, blocării, copierii sau răspândirii datelor cu caracter personal, precum și împotriva altor acțiuni ilicite.

După introducerea informațiilor în Registru sau la expirarea termenelor stabilite pentru introducerea datelor respective, fișierele în format electronic completate de către organele de control sînt păstrate de operatorul tehnico-tehnologic al Registrului în arhiva electronică, **pentru un termen de 7 ani.** Documentele arhivate electronic în Registru nu pot fi supuse modificărilor.

**Subiectul** datelor cu caracter personal care **consideră că prelucrarea datelor sale nu este conformă cu cerințele Legii nr.133/2011** privind protecția datelor cu caracter personal, poate înainta o **plîngere** în adresa Cancelarie de Stat, care va fi examinată în termen **de 30 de zile.**

**Pentru informații suplimentare** privind drepturile subiecților de date cu caracter personal, urmează să contactați Secția supravegherea controalelor de stat, la **numerele de telefon 250-438, 250-213, sau la adresa de e-mail** **controale@gov.md****.**